b'\n_START_ARTICLE_\nVeiklos auditas\n_START_PARAGRAPH_\nVeiklos auditas yra valstyb\xc4\x97s, ministerij\xc5\xb3 departament\xc5\xb3 ir kit\xc5\xb3 vie\xc5\xa1ojo sektoriaus institucij\xc5\xb3 valdymo ekonomi\xc5\xa1kumo, efektyvumo, veiksmingumo sistemin\xc4\x97 analiz\xc4\x97 bei pasi\xc5\xablym\xc5\xb3, kaip \xc5\xa1iuos kriterijus gerinti, rengimas. Veiklos auditas pirmiausia orientuotas \xc4\xaf funkcij\xc5\xb3 \xc4\xafvertinim\xc4\x85, siekiant sustiprinti vald\xc5\xbeios organizacij\xc5\xb3 veikl\xc4\x85 ir funkcij\xc5\xb3 atlikim\xc4\x85 siekiant numatyt\xc5\xb3 tiksl\xc5\xb3, atspind\xc4\x97sian\xc4\x8di\xc5\xb3 politikos ataskaitas ir parei\xc5\xa1kimus.\n_START_SECTION_\nVeiklos auditas Lietuvoje\n_START_PARAGRAPH_\nVeiklos audit\xc4\x85 atlieka Valstyb\xc4\x97s kontrol\xc4\x97, pagal dvej\xc5\xb3 met\xc5\xb3 trukm\xc4\x97s program\xc4\x85, kurioje audito objektai nustatomi pagal j\xc5\xb3 svarb\xc4\x85 ir rizikos laipsn\xc4\xaf. Biud\xc5\xbeeto program\xc5\xb3 veiklos auditas da\xc5\xbeniausiai atliekamas arba programas \xc4\xafgyvendinant, arba jas \xc4\xafgyvendinus. Metin\xc4\x97je veiklos ataskaitoje Valstyb\xc4\x97s kontrol\xc4\x97 pagal audituojamas sritis pateikia pla\xc4\x8di\xc4\x85 veiklos audito rezultat\xc5\xb3 ap\xc5\xbevalg\xc4\x85. Veiklos audito rezultatai pateikiami Seimo Audito pakomite\xc4\x8diui ir kitiems komitetams, o ataskaitos vie\xc5\xa1ai prieinamos visuomenei'